Document ID: /roh_data/filtered/fineweb-2-filterrobots_roh.jsonl.gz/36630

Per la skiunza uranaisa Aline Danioth è la stagiun a fin. Da sia cupitgada a Sestriere ha ella stgarpà ils lioms cruschads dal schanugl dretg ed era blessà il meniscus. Quai è vegnì constata en la clinica universitara Balgrist (Turitg). La giuvna da 21 onns vegn operada oz. Per Danioth, ch'è vegnida en questa stagiun duas giadas tranter las meglras otg, è la stagiun a fin. En il slalom parallel a Sestriere ha la Svizra battì ora Petra Vlhova.
RTR novitads 06:00